UNIQ แรงได้อีก!ตามงานภาครัฐฯทยอยประกาศซื้อเป้า23.3บ.
UNIQ แรงได้อีก! ตามงานภาครัฐฯทยอยประกาศแนะซื้อเป้า 23.3 บ.
13 ก.ค. 2560

บล.เคจีไอ ระบุในบทวิเคราะห์วันนี้ว่า (13 ก.ค.) ว่า บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ (เป้าพื้นฐาน 23.3 บาท) 1) ประเมินแกว่งตัวขึ้นทดสอบแนวต้าน 19.5 – 20.0 บาท โดยมีแนวรับ 18.6 บาท และ 18.3 บาท ตามลำดับ (Stop loss 18.2 บาท)
2) ประเมินหุ้นกลุ่มรับเหมาฯได้ Sentiment บวกจากโครงการลงทุนภาครัฐฯที่ทยอยประกาศ อาทิ โครงการรถไฟความเร็วสูง ไทย-จีน (กรุงเทพ-โคราช) ซึ่ง ครม. อนุมัติเมื่อวันที่ 11 ก.ค.60 โดยงานก่อสร้าง+โยธาฯจะใช้ผู้รับเหมาฯไทย และโครงการรถไฟทางคู่หลายเส้นทาง (เส้นทางหัวหิน-ประจวบคีรีขันธ์ เส้นแรก เปิด E-auction แล้ว แจ้งผลผู้มีสิทธิเสนอราคา ในวันที่ 17 ก.ค. และเสนอราคาในวันที่ 27 ก.ค.) รวมถึงโครงการรถไฟความเร็วสูง กรุงเทพ – ระยอง ที่มีประเด็นข่าวว่า รฟท.เตรียมเปิดประมูลก.ย.นี้